Den Vest-Sjællandske Avis, 1825-07-22
Oversigt over Dagens udenlandske Nyeheder. J Panama forefaldt den 10de Februar, Aarsdagen efter Bolivars Udnævnelse til Diktator, den høitidelige Aabning af Kongressen i Lima. Bolivar begav sig i et talrigt, meget pragtfuldt Optog til Forsamlings=Pallaiet, og aabnede Møderne med en lang Tale, hvoraf Følgende er Hovedindholdet: "De forsamle sig, sagde han, under Beskyttelsen af Apacuchos Faner, ved hvilken den nye Verdens Skjæbne for bestandig er grundet. Et Aar er forløben, siden Kongressen tildeelte mig Diktator Værdigheden, og siden den Tid har Befrielses Armeen lægt Deres Lands Saar, Kiæderne, hvilke Pisarro og hans Efterkommere paalagde Jncas Afkom, ere blevne sønderbrudte, og det hele Peruanske Rige tilbagegivet sine oprindelige Rettigheder. Min hele Forvaltning har saaledes indskrænket sig til et eneste Feldtog, og mit Værk var udført, førend Landet havde Tid til at væbne sig. Armeen, som har erhvervet sig saa stor en Berømmelse, fortiener en Belønning, hvilken Kongressen maa bestemme. Tribunalerne, hvis Virksomhed var afbrudt, ere igien, ifølge Fundemental-Loven, indsatte. Ved Finantsvæsenet og Jndsamlingen af Jndkomsterne ere Forbedringer blevne nødvendige, Krigens Ødelæggelser. og de med politiske Kampe forbundne Forvirringer have frembragt en Tilstand af Tingene, hvorved en velgiørende Regierings hele Viisdom er fornøden, for igjen at tilveiebringe Organisation, Roe og Frihed. Kongressen bør alligevel ikke fortvivle, Kolumbien har midt i Nøden rakt Peru sin hielpende Haand; dens Skat, dens Søemagt, dens Armee, Alt er bleven anvendt mod den fælleds Fiende. Heraf vil Kongressen see, hvor viist det er at pleie venskabelige Forhold, og at drage Venskabs=Baandet med en saa nyttig og liberal Stat nærmere sammen. Derfor lægger jeg indstændigen den peruvianske Regiering den Nødvendighed paa Hiertet, at udnævne Repræsentanterne til en Kongres, der skal finde Sted i Panama, for at slutte et evigt Forbund imellem Peru og de forbundne Stater i den nye Verden. Chili har sendt Hielp, Mexiko, Guatimala og Buenos Ayres have tilbudt Understøttelse, om endog – da med henrivende Hurtighed den ene Begivenhed fulgte oven paa den anden - deres Tilbud ikke gik i Opfyldelse. Foruden den diplomatiske Agent fra Kolumbien er ingen Gesandt antagen af den peruvianske Regiering; men Storbrittannien og de forenede Stater have sendt Konsuler, af hvilke den ene ved et beklagelsesværdigt Exempel er omkommen. Saasnart Resultaterne af Kampen vorde bekiendte i Europa, vil England sikkert erkiende Perus Uafhængighed, og Spanien selv vil ikke længer stræbe imod de nye Staters Existence, som have tilkæmpet sig Uafhængighed. Peru er nu bleven befriet for de to frygteligste Onder af Verden, for Krigen ved Seieren ved Aacuche, og for Despotismen ved min Afstaaelse af Diktaturet. Band lys denne frygtelige Magt for bestandig - denne Magt, der var Roms Grav. Som Soldat føler jeg mig kaldt til at befrie Over-Peru og at medvirke til Overgivelsen af Callao, det sidste Bolværk for den Spanske Despotisme i Sydamerika. Men da vil jeg ile til mit Fædreland, for at aflægge det Kolumbiske Folks Repræsentantere Beretning om min Afsendelse til Peru, om vor Friheds Grund fæstning, og om befrielses-Armeens Berømmelse." Forsamlingen var henrykt over dette Foredrag, Kongressens Præsident svarede, og trængte paa Bolivar, at han skulde igien paatage sig Diktaturet; men denne svarede bestemt og med Værdighed: "at han kun vilde forblive saalænge i Peru, indtil Kallad var erobret; at de tilkommende Slægter vilde forbande Mindet af dem, som foresloge, at Peru skulde regieres af en Diktato- og en Fremmed, at han kuns var kommen for at føre Krig, ikke for at regiere som Guoverneur." Efterat befrieren havde begivet sig bort, voteerte Befrielses-Armeens Kongres Republikens Tak og Vedvarelsen af Diktaturet, men under et andet Navn, til Begyndelsen, af Aaret 1826; der blev udnævnt en Kommission, som skulde meddeele Bolivar denne Beslutning. Han paatog sig Bestyrelsen af Anliggenderne, men bad at han maatte overdrage, under hans Fraværelse for Kallad, sin Magt for endeel til et MinisterKonseil. Herpaa bestemte Kongressen for Bolivar den bekiendte Belønning af 1 Million Piastre, men som han stormodigen afslog.